Jos ma laulaja olisin
Jos ma laulaja olisin,
 Laulaisin ma laivan tänne,
 Laivan tänne lastinensa,
 Tälle laihalle lähelle,
 Raukkaiselle rannikolle.

 Mik’ on lasti laivassani?
 Suuri summaton tavara,
 Tuotu tuolta tuonnempata,
 Etsitty etelämailta.

 Kelle tarvitsen tavaran?
 Sille tarvitsen tavaran,
 Jota, kauan katseltua,
 Olisin jo ottanunna
 Oman onneni osaksi,
 Jos se joutava, korea,
 Kukka-päinen, päärly-vöinen,
 Soma-varsinen, solakka,
 Olis mieltynyt minuhun,
 Olis mieheksi minua
 Tahtonut tavaratonta.

 Vaan jos laivani näkisit
 Tuovan tuulella tavaran,
 Rikeneeltä rikkautta,
 Tälle laihalle lahelle,
 Raukkaiselle rannikolle,
 Niin ma verkkoni, veneeni,
 Pyssyni ja pyydökseni,
 Kaikki pantiksi panisin,
 Vedon löisin ja vetäisin,
 Että tahtoisit tariten
 Ihan ilo-mielelläsi
 Tulla miehelle minulle.

Abraham Poppius
Runot